REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/40531)
  + [Valencià](/va/acuerdo/40235)






Selector de idioma

Leer

* [Español](/es/acuerdo/40266)
* [Valencià](/va/acuerdo/40433)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT

Data d'aprovació
:   29/06/2023

Data de publicació
:   30/06/2023

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/40125)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/40457)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/40772)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT&url=https://www.boua.ua.es/va/acuerdo/40252)

**Títol:** REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 de juny de 2023

Aprovat per unanimitat pel Consell de Govern de la Universitat d'Alacant en la sessió ordinària del dia 29 de juny de 2023.

REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT

PREÀMBUL

Mitjançant aquest Reglament es regula l'organització i el funcionament de la comissió permanent de suport al Consell de Govern de la Universitat d'Alacant en l'àmbit dels estudis i ensenyaments impartits, d'acord amb el que s'estableix en l'article 37 de l'Estatut de la Universitat d'Alacant, aprovat per Decret del Consell de la Generalitat Valenciana, de 3 de febrer de 2012 (Decret 25/2012), i en l'article 11 del Reglament de Règim Intern del Consell de Govern de la Universitat d'Alacant, aprovat el 24 de febrer de 2015.

CAPÍTOL I. NATURALESA, COMPETÈNCIES I COMPOSICIÓ DE LA COMISSIÓ D'ESTUDIS I FORMACIÓ

Article 1. Naturalesa

La Comissió d'Estudis i Formació és un òrgan col·legiat permanent de suport al Consell de Govern, per a l'assessorament i informe previ en l'àmbit dels estudis i ensenyaments impartits.

Article 2. Competències

Corresponen a la Comissió d'Estudis i Formació les següents competències:

a) Informar, amb caràcter previ a la seua elevació al Consell de Govern, de les propostes de normativa que regulen els ensenyaments conduents a l'obtenció de títols oficials de grau, màster universitari i ensenyaments propis de formació permanent.

b) Informar, amb caràcter previ a la seua elevació al Consell de Govern, de les propostes d'implantació, modificació i supressió de títols oficials de grau, màster universitari i ensenyaments propis de formació permanent.

c) Informar, amb caràcter previ a la seua elevació al Consell de Govern, dels criteris del sistema de garantia intern de la qualitat dels títols oficials de grau, màster universitari i ensenyaments propis de formació permanent.

d) Informar, amb caràcter previ a la seua elevació al Consell de Govern, dels criteris i el sistema per a avaluar l'activitat docent del professorat.

e) Informar, amb caràcter previ a la seua elevació al Consell de Govern, de la proposta de normativa de premis extraordinaris dels estudis oficials de grau i màster universitari i altres títols de formació permanent.

f) Informar, amb caràcter previ a la seua elevació al Consell de Govern, del pla de formació del PDI i del PAS.

g) Qualsevol altra que li atribuïsca el Consell de Govern o l'Estatut de la Universitat d'Alacant.

Article 3. Composició

La Comissió d'Estudis i Formació, en observança del principi de presència equilibrada de dones i homes, estarà constituïda per:

a) La vicerectora o vicerector amb competències en estudis i formació, que la presidirà.

b) La secretària o secretari del Centre de Formació Contínua, que actuarà de secretària o secretari de la Comissió.

c) La o el gerent.

d) La o el vicegerent de Coordinació Acadèmica.

e) Les directores o directors de secretariat amb competències en estudis i qualitat.

f) Les deganes o directores i els degans o directors de facultats i escoles.

g) Una persona en representació del conjunt de directores o directors de departament per cada facultat o escola.

h) Una persona en representació del conjunt de directores i directors dels instituts universitaris d'investigació.

i) La directora o director de l'Escola Internacional de Doctorat.

j) La directora o director del Centre de Formació Contínua.

k) La directora o director de la Universitat Permanent.

l) La directora o director de l'Institut de Ciències de l'Educació.

m) Una persona membre del Consell Social no pertanyent a la comunitat universitària, a proposta d'aquest òrgan col·legiat.

n) Una persona en representació del col·lectiu de professorat doctor amb vinculació permanent, triada per i entre integrants d'aquest col·lectiu en el Claustre Universitari.

o) Una persona en representació del col·lectiu de personal d'administració i serveis, triada per i entre integrants d'aquest col·lectiu en el Claustre Universitari.

p) Una persona en representació del col·lectiu d'estudiants, triada per i entre integrants d'aquest col·lectiu en el Claustre Universitari.

q) La presidenta o president de la Junta de Personal Docent i Investigador.

r) La presidenta o president del Comitè d'Empresa.

s) La presidenta o president de la Junta de Personal d'Administració i Serveis.

Article 4. De l'elecció de representants en la Comissió d'Estudis i Formació

1. L'elecció de representants del Claustre Universitari en la Comissió d'Estudis i Formació es realitzarà d'acord amb el que s'estableix en l'article 35 del Reglament de Règim Intern del Claustre Universitari. El cessament com a representant del Claustre Universitari en la Comissió d'Estudis i Formació es produirà per nova elecció, per petició pròpia o per la pèrdua de la condició de claustral pel col·lectiu al qual es representa. En aquests dos últims casos, les baixes que es produïsquen durant el mandat dels representants del Claustre Universitari podran ser cobertes, en cada col·lectiu, per les persones triades que no hagueren obtingut escó en el seu moment, ordenades pel nombre de vots.

2. L'elecció de la persona representant de les directores i directors de departaments i de qui en siga suplent es realitzarà mitjançant votació personal i secreta, per i entre els qui ocupen aquests càrrecs, en una reunió en la Junta de Centre, per un període de dos anys, i serà possible la seua reelecció. El cessament com a representant de les directores o directors de departaments es produirà per nova elecció, per petició pròpia o per la pèrdua de la condició de directora o director de departament. En aquests dos últims casos, la baixa serà coberta mitjançant l'elecció corresponent en una reunió de la Junta de Centre.

3. L'elecció de la persona representant de les directores o directors d'instituts universitaris d'investigació i del seu suplent es realitzarà mitjançant votació personal i secreta, per i entre els qui ocupen aquests càrrecs, en una reunió de la Comissió d'Investigació de la Universitat d'Alacant, per un període de dos anys, i serà possible la seua reelecció. El cessament com a representant de les directores o els directors d'instituts universitaris d'investigació es produirà per nova elecció, per petició pròpia o per la pèrdua de la condició de directora o director d'institut universitari. En aquests dos últims casos, la baixa serà coberta mitjançant l'elecció corresponent en una reunió de la Comissió d'Investigació de la Universitat d'Alacant.

4. La persona que represente al Consell Social en la Comissió d'Estudis i Formació es triarà en aquest òrgan, des d'on es comunicarà a la presidència de la Comissió. El cessament del membre del Consell Social en la Comissió d'Estudis i Formació es produirà per nova designació, per petició pròpia o per pèrdua de la condició de membre del Consell Social. En aquests dos últims casos, la baixa serà coberta mitjançant la proposta que realitze aquest òrgan col·legiat.

5. Qualsevol nomenament o cessament haurà de ser comunicat per l'òrgan corresponent al vicerectorat competent en matèria d'estudis.

Article 5. De les suplències i delegacions

1. En els supòsits d'absència, vacant o malaltia de les i els membres de la Comissió indicats en aquest apartat i, en general, quan concórrega alguna causa justificada, podran realitzar-se les següents suplències:

a) En el cas del vicerector o vicerectora amb competències en estudis, presidirà la reunió la directora o director de secretariat amb competències en estudis.

b) En el cas del secretari o secretaria realitzarà les seues funcions la persona que designe la presidència d'entre els integrants de la Comissió d'Estudis i Formació.

c) El degà o degana i el director o directora d'escola serà substituït/da, respectivament i amb caràcter general, pel vicedegà o vicedegana o pel subdirector o subdirectora designat per la persona que s'absente.

d) Els presidents o presidentes de la Junta de Personal Docent i Investigador, del Comitè d'Empresa i de la Junta de Personal d'Administració i Serveis, seran substituïts, amb caràcter general, pel secretari o secretària de la Junta de Personal Docent i Investigador o del Comitè d'Empresa o de la Junta de Personal d'Administració i Serveis, respectivament.

e) El director o directora de departament i d'institut universitari d'investigació serà substituït, respectivament, pel director o directora del departament o institut universitari que, a tals efectes, haja sigut nomenat per la Junta de Centre o per la Comissió d'investigació.

2. Quan les persones suplents, indicades en l'apartat 1, tampoc puguen assistir a la reunió, per alguna causa justificada, la persona titular del càrrec únicament podrà delegar el vot en membres de la Comissió d'Estudis i Formació.

3. Les delegacions de vot de la resta de les persones membres de la Comissió, que no puguen assistir a la reunió, per alguna causa justificada, únicament podran fer-se en membres de la Comissió d'Estudis i Formació.

CAPÍTOL II. DEL FUNCIONAMENT DE LA COMISSIÓ D'ESTUDIS I FORMACIÓ

Article 6. De la convocatòria de la Comissió d'Estudis i Formació

1. La convocatòria de la Comissió d'Estudis i Formació és competència de la vicerectora o vicerector amb competències en estudis.

2. Es convocarà almenys una sessió ordinària per curs acadèmic. Igualment, podran ser convocades quantes sessions extraordinàries siguen necessàries a proposta de la seua presidenta o president, a iniciativa pròpia o quan ho sol·liciten almenys una cinquena part dels seus membres.

3. L'ordre del dia serà fixat per la presidència, i inclourà obligatòriament els punts proposats per un mínim del deu per cent dels seus integrants, sempre que el seu objecte siga competència de la Comissió d'Estudis i Formació i les propostes s'hagen formulat amb la suficient antelació.

4. La convocatòria es notificarà per la secretària o secretari de la Comissió, assegurant la recepció pels seus integrants amb una antelació mínima de quaranta-vuit hores, excepte en casos d'urgència.

5. La convocatòria haurà de contenir l'ordre del dia de la sessió. La documentació relativa als punts de l'ordre del dia estarà a la disposició de la Comissió des del moment de la convocatòria. Sobre aquesta informació haurà de guardar-se la deguda discreció o confidencialitat, segons preveja la normativa d'aplicació.

6. La presidència podrà proposar a la Comissió d'Estudis i Formació un canvi en l'ordre de discussió dels punts inclosos en l'ordre del dia. Així mateix, podrà decidir la retirada de qualsevol punt, excepte els que hagen sigut inclosos en l'ordre del dia obligatòriament en virtut de l'apartat  3 d'aquest article.

7. La inclusió d'un nou punt de l'ordre del dia una vegada iniciada la sessió requerirà la presència de la totalitat de membres de la Comissió d'Estudis i Formació, tenint en compte les degudes suplències i delegacions, conforme a l'article 5 del present Reglament, i requerirà que siga declarada la urgència del nou punt pel vot favorable de la majoria.

Article 7. De la constitució de la Comissió d'Estudis i Formació

1. El quòrum per a la constitució vàlida de la Comissió d'Estudis i Formació a l'efecte de celebració de sessions, deliberacions i presa d'acords requerirà la presència de la presidenta o el president i de la secretària o el secretari o, en el seu cas, dels qui els substituïsquen, i de la meitat almenys de la resta de membres, en primera convocatòria.

2. Si no existira quòrum, la Comissió d'Estudis i Formació es constituirà en segona convocatòria mitja hora després de l'assenyalada per a la primera. A l'efecte de l'apartat anterior, bastarà amb la presència de la presidenta o el president i de la secretària o el secretari, o dels qui els substituïsquen, i l'assistència de la tercera part de membres.

3. Qualsevol membre de la Comissió d'Estudis i Formació podrà delegar el seu dret en un altre membre integrant d'aquesta. La delegació haurà de constar per escrit i notificar-se a la presidenta o president de l'òrgan en el moment de la constitució de la sessió, en virtut de l'article 106.2 de l'Estatut de la Universitat d'Alacant. A l'efecte d'establir el quòrum, per a la vàlida constitució de la Comissió, es considerarà present qui haja exercit la delegació.

4. A les sessions de la Comissió d'Estudis i Formació només podran assistir els seus respectius membres i suplents, les persones en qui deleguen, en el seu cas, i les persones als qui expressament convide la presidència. En aquest últim supòsit, las persones convidades no tindran dret a vot.

Article 8. De les actes de la Comissió

1. La secretària o secretari alçarà una acta de cada sessió que contindrà, com a mínim, la relació d'assistents i les delegacions de vot, l'ordre del dia de la reunió, les circumstàncies del lloc i temps en què s'ha celebrat, els punts principals de les deliberacions, així com el contingut dels acords i la forma en què es van adoptar.

2. Les actes seran signades per la secretària o secretari amb el vistiplau de la presidència i s'aprovaran en la mateixa sessió, d'estar previst en l'ordre del dia, o en la següent.

3. La secretària o secretari podrà expedir certificació dels acords adoptats, sense perjudici de la ulterior aprovació de l'acta, i farà constar expressament aquesta circumstància.

4. Las persones membres de la Comissió d'Estudis i Formació podran fer constar en acta el seu vot contrari o favorable a l'acord adoptat, la seua abstenció, si escau, i els motius que justifiquen el sentit del vot. Podran així mateix sol·licitar la transcripció íntegra de la seua intervenció o proposta, sempre que s'aporte en l'acte, o en el termini que assenyale la presidència, el text que es corresponga fidelment amb aquesta, i es faça constar així en l'acta o s'unisca còpia a aquesta.

5. Els qui discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.

6. La custòdia de les actes de la Comissió d'Estudis i Formació competeix al vicerectorat amb competències en estudis i formació, qui, de conformitat amb la legislació vigent, donarà publicitat als acords i propostes, permetrà la consulta d'aquestes a les persones membres de la Comissió i podrà expedir les certificacions dels seus acords, sempre que li siguen recaptades pels qui acrediten la titularitat d'un interès legítim.

Article 9. Del desenvolupament de les sessions

1. La presidència dirigirà i ordenarà els debats d'acord amb l'ordre del dia, i podrà fixar el nombre i la duració de les intervencions. Transcorregut el temps concedit per a cada intervenció, la presidència, després de convidar a concloure aquesta per dues vegades, podrà retirar l'ús de la paraula a la persona intervinent.

2. Tot el conjunt de membres de la Comissió d'Estudis i Formació té dret a l'ús de la paraula i no podran ser interromputs, excepte per la presidència, per a reclamar-los a l'ordre o per a advertir-los de l'expiració del temps concedit. D'estimar-ho procedent, la presidència podrà concedir torns de resposta per al·lusions.

3. En cas de prolongar-se la sessió excessivament, la presidència podrà optar per interrompre-la o suspendre-la. D'optar per la interrupció, haurà de fixar en el propi acte el dia i l'hora en què es reprendrà la sessió, la qual cosa deurà necessàriament produir-se dins dels dos dies hàbils següents, donant-se per notificats els seus membres. En cas de suspensió, necessàriament haurà d'incloure's en l'ordre del dia de la pròxima sessió que es convoque els punts que hagueren quedat pendents de tractar.

4. Tant en cas d'interrupció com de suspensió de la sessió seran vàlids tots els acords adoptats fins aquell moment.

Article 10. Adopció d'acords i propostes

1. Les decisions de la Comissió d'Estudis i Formació es materialitzaran en acords.

2. Correspon a la presidència l'elevació a Consell de Govern dels acords als efectes oportuns.

3. Els acords seran adoptats per la majoria simple d'assistents a la sessió, excepte aquells casos en què l'Estatut preveja una altra majoria. El vot de la presidència serà diriment en el supòsit d'empat.

4. Les votacions es realitzaran a mà alçada. No obstant això, la votació serà secreta quan així ho sol·liciten, almenys, una cinquena part d'assistents o es tracte d'elecció de persones, segons arreplega l'article 105.4 de l'Estatut de la Universitat d'Alacant.

5. A l'efecte d'establir el quòrum per a la vàlida constitució de l'òrgan, així com les majories per a l'adopció d'acords, es considerarà present qui haja fet ús de la suplència o exercit la delegació i s'atorgarà eficàcia al vot delegat emès, en el seu cas.

6. Únicament podran abstenir-se en les votacions les persones integrants de la Comissió d'Estudis i Formació en representació dels diferents col·lectius de la comunitat universitària, triats per i entre integrants de cada col·lectiu en el Claustre Universitari, el membre del Consell Social, la presidenta o president de la Junta de Personal Docent i Investigador, la presidenta o president del Comitè d'Empresa i la presidenta o president de la Junta de Personal d'Administració i Serveis.

7. Votar en contra o abstenir-se eximirà de la responsabilitat que, en el seu cas, puga derivar-se dels acords.

CAPÍTOL III. DE LA COMISSIÓ PERMANENT I SUBCOMISSIONS

Article 11. Comissió Permanent

La Comissió d'Estudis i Formació podrà delegar en una Comissió Permanent alguna de les seues competències. La composició, competències delegades i funcionament d'aquesta Comissió Permanent es determinarà pel Consell de Govern a proposta de la Comissió d'Estudis i Formació.

Article 12. De les subcomissions

1. La Comissió d'Estudis i Formació podrà recaptar per a l'exercici de les seues funcions l'assessorament o informe previ de subcomissions.

2. La denominació, composició, competències i funcionament d'aquestes subcomissions es determinarà per la Comissió d'Estudis i Formació.

CAPÍTOL IV. DE LA MODIFICACIÓ DEL REGLAMENT DE RÈGIM INTERN DE LA COMISSIÓ D'ESTUDIS I FORMACIÓ

Article 13. Proposta de modificació

Podrà proposar la modificació del present Reglament, la rectora o rector, un mínim d'una quarta part de les persones integrants del Consell de Govern o un acord de la Comissió d'Estudis i Formació.

Article 14. Tramitació

1. La proposta de modificació serà tramitada per la Secretaria General de la Universitat d'Alacant i requerirà la presentació de la nova redacció, així com la seua fonamentació.

2. La proposta de modificació es remetrà per la Secretària o Secretari General les persones membres del Consell de Govern, incloent-hi el termini per a la presentació de les esmenes que s'estimen oportunes.

3. Les esmenes rebudes dins del termini establit es remetran a les persones integrants de la Comissió d'Estudis i Formació, juntament amb la corresponent convocatòria del Consell de Govern en què haja de ser votada la proposta de modificació del Reglament.

Article 15. Aprovació

L'aprovació de la modificació d'aquest Reglament requereix la meitat més un dels vots vàlidament emesos.

DISPOSICIÓ ADDICIONAL. LEGISLACIÓ SUPLETÒRIA.

En allò no previst en el present Reglament serà aplicable la Llei 40/2015, d'1 d'octubre, del Règim Jurídic del Sector Públic, la Llei 39/2015, d'1 d'octubre, del Procediment Administratiu Comú de les Administracions Públiques i resta de normativa vigent que, per raó de la matèria, hi resulte aplicable.

DISPOSICIÓ DEROGATÒRIA

L'entrada en vigor de la present normativa suposarà la derogació de les disposicions de la Universitat d'Alacant que contradiguen en tot o en part el que es disposa en aquesta i, expressament, del Reglament de la Comissió d'Estudis i Formació aprovat pel Consell de Govern de 29 de juny de 2015.

DISPOSICIÓ FINAL. ENTRADA EN VIGOR

Una vegada aprovat pel Consell de Govern, aquest Reglament entrarà en vigor l'endemà de la seua publicació en el Butlletí Oficial de la Universitat d'Alacant.

Anàlisi
-------

:   **Derogat per:**

    * [Detalle
       REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT](/va/acuerdo/55618)
      28/01/2025

:   **Deroga a:**

    * [Detalle
      REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT](/va/acuerdo/3333) 
      31/07/2015





[Carretera Sant Vicent del Raspeig s/n  
03931 Sant Vicent del Raspeig - Alacant  
 Tel. 14 797 2016 - Fax 70 925 6987](https://www.google.es/maps/@11.297816,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12156&trk=tyah&trkInfo=tarId%9B5671823440121%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)